open-index/open-wikipedia-markdown huggingface dataset:
יחסי ברזיל–צרפת

**יחסי ברזיל–צרפת** הם יחסי החוץ שבין ברזיל לצרפת. לברזיל יש שגרירות בפריז, בעוד שלצרפת יש שגרירות בברזיליה. המדינות חולקות גבול של כ-673 קילומטרים בין המדינה הברזילאית אמאפה לבין גיאנה הצרפתית (מחוז צרפתי שמעבר לים).

שתי המדינות משתפות פעולה באופן משמעותי בתחומים רבים הקשורים למדע, איכות הסביבה וטכנולוגיה. צרפת תומכת במתן מושב קבע לברזיל במועצת הביטחון של האומות המאוחדות. צרפת מסייעת רבות לפיתוח הצבאי והטכנולוגי של ברזיל. הדעה הציבורית בברזיל וצרפת תומכת בצורה נלהבת בחיזוק היחסים הדיפלומטיים בין שתי המדינות.

צרפת היא המדינה הראשונה אשר הכירה בעצמאות ברזיל בשנת 1825. ברזיל היא המדינה המובילה בסחר עם צרפת באמריקה הלטינית ואחת השותפות החשובות שלה מבין המדינות שלא חברות ב-OECD. בברזיל פועלות כ-500 חברות צרפתיות אשר מעסיקות כ-250,000 איש. סך הסחר בין שתי המדינות עלה על 6.5 מיליארד דולר בשנת 2009.

בתחילת שנות ה-60 של המאה ה-20 המדינות היו על סף תחילת פעילויות צבאיות במלחמת הלובסטרים. בשנת 1964 הסכסוך הסתיים בהסכם.

בשנת 2005 נחתמו כמספר הסכמים שחיזקו את שיתוף הפעולה הביטחוני. בשנת 2008 ברזיל קנתה מצרפת 50 מסוקי קרב, צוללת גרעינית וארבע צוללות צבאיות.

## קישורים חיצוניים

קטגוריה:ערכים ללא קטגוריות פיזיות - יחסי חוץ
נהון

**נהון** הוא שם משפחה יהודי שמעיד על מוצא מהכפר נהון שבמחוז אוביידו שבקהילה האוטונומית אסטוריאס בצפון ספרד או גרסה מימי הביניים של השם הפרטי "נחום".

## הערות שוליים

קטגוריה:שמות משפחה ביהדות ספרד ופורטוגל
יחסי החוץ של מצרים

**יחסי החוץ של מצרים** הם היחסים הבינלאומיים של הרפובליקה הערבית של מצרים בזירה הדיפלומטית עם מדינות העולם אשר פועלים לקידום ענייני מצרים בעולם וקידום כוחה של מצרים כמעצמה בעולם הערבי והמוסלמי, בין השאר כמנהיגת העולם הערבי ומובילת ארגון המדינות הבלתי-מזדהות והמארחת של הליגה הערבית.

## יחסים בילטרליים
מצרים מקיימת יחסים דיפלומטים ויחסי מסחר עם מגון מדינות בהיותה מדינת מפתח בעולם הערבי ובעקבות מיקומה ההיסטורי כציר סחר בין אפריקה דרך אסיה לאירופה.

למצרים גבול עם לוב, סודאן וישראל ויחסים דיפלומטיים עם שלוש המדינות.

### לוב
יחסי מצרים-לוב ידעו היחסים עליות ומורדות בעקבות סכסוכים ובעקבות מלחמת לוב-מצרים, בין היתר, היחסים נותקו ושבו מספר פעמים במהלך השנים, כיום היחסים הם יחסים דיפלומטים מלאים.

### סודאן
יחסי מצרים-סודאן נשארו חיובים לאורך השנים אך בין המדינות מתקיים סכסוך טריטוריאלי על משולש חלאיב.

### ישראל
לישראל ומצרים יחסים דיפלומטים מלאים הכוללים שגרירויות ושיתופי פעולה כלכליים ומודיעיניים, היחסים ידעו עליות ומורדות לאורך השנים בעקבות אירועים שונים במצרים ובעולם הערבי.

### הסכסוך הישראלי - פלסטיני

מצרים רואה בעצמה כמעצמה אשר מובילה ומתווה דרך לפתרון הסכסוך הישראלי-פלסטיני, בין היתר מילאה מצרים תפקיד בוועידת מדריד ב-1991 כנותנת חסות אזורית המנסה לקדם את השלום, המשיכה בוועידת שארם א-שייח' ב-1996 שאורחה על ידי נשיא מצרים חוסני מובארכ ובהשתתפות נשיא ארצות הברית ביל קלינטון.

בשנת 2000 אורגנה ועידה נוספת בשארם א-שייח' וכן ועידה בטאבה בניסיון לחדש את המשא ומתן בקמפ דייוויד שהושעה ביולי של אותה שנה.

ביוני 2003 אירח מובארכ את הנשיא האמריקני ג'ורג' ווקר בוש לפסגה נוספת בנושא תהליך השלום במזרח התיכון. פסגה נוספת כונסה בשארם א שייח' בתחילת 2005, בה השתתפו מצרים, ישראל, הרשות הפלסטינית וירדן. ראש המודיעין המצרי, הגנרל עומאר סולימאן, מילא תפקיד משמעותי במשא ומתן בין הצדדים הישראליים והפלסטינים, בשל כבודו וההסכמה בשני הצדדים על סמכותו.

ביולי 2018 פורסם כי מצריים מונעת מאסמאעיל הנייה, ראש הלשכה המדינית של חמאס, לצאת מרצועת עזה.

## אפריקה

## אמריקה

## אסיה

## אירופה

## אוקיאניה

## קישורים חיצוניים

* 

## הערות שוליים

*
מצרים
סטן לבנסון

**סטנלי אלן "סטן" לבנסון** (באנגלית: **Stanley Allen "Stan" Levenson**; 6 בפברואר 1938 – 8 בינואר 2016) היה אצן יהודי-קנדי, אלוף קנדה (1956) ואלוף המכביה (השישית 1961) בריצת 100 מטר ופעמיים אלוף קנדה (1956 ו-1958) בריצת 200 מטר.

## ביוגרפיה
לבנסון נולד וגדל בטורונטו, אונטריו.

### 1956
באליפות קנדה באתלטיקה שנערכה בהמילטון אונטריו ב-25 באוגוסט 1956 זכה לבנסון בשתי מדליות זהב בריצת 100 מטר בתוצאה של 10.8 שניות, לפני ג'וזף פורמן  וג'ק פרינגטון  ובריצת 200 מטר בתוצאה של 21.9 שניות, לפני ג'ק פרינגטון וליירד סלון . באולימפיאדת מלבורן (1956) הוא סיים במקום עשירי בריצת 100 מטר בתוצאה של 10.7 שניות (10.94 שניות, תוצאה אלקטרונית), בשלב רבע הגמר הוא קבע תוצאה של 10.8 שניות (10.93 שניות, תוצאה אלקטרונית).

### 1958
באליפות קנדה באתלטיקה שנערכה ססקטון ב-21 ביוני 1958 זכה לבנסון בשתי מדליות, זהב וכסף. מדליית זהב בריצת 220 יארד בתוצאה של 21.9 שניות לפני מייק אגוסטיני מטרינידד וטובגו (22.1 שניות) וג'יי וורנר (22.3 שניות) ומדליית כסף בריצת 100 יארד בתוצאה של 9.6 שניות, אחרי מייק אגוסטיני (9.6 שניות). חודש לאחר מכן, במשחקי חבר העמים שנערכו בקארדיף, ויילס ביולי אותה שנה הוא סיים פעמיים במקום רביעי, בריצת 220 יארד בתוצאה של 21.51 שניות ובריצת שליחים 4x110 יארד בתוצאה של 41.74 שניות.

### 1961
בתחרויות האתלטיקה של המכביה השישית שנערכו בסוף אוגוסט 1961 זכה לבנסון במדליית זהב בריצת 100 מטר בתוצאה של 10.6 שניות, לפני ג'ון שפיגל (10.6 שניות) וסטן פריד (10.7 שניות), שניהם מארצות הברית. הוא פרש מגמר ריצת 200 מטר, לאחר שבעת החימום נפגע מכדור ברזל ברגלו.

## שיאים אישיים
* ריצת 100 יארד: 9.6 שניות (1958)
* ריצת 100 מטר: 10.6 שניות (1961)
* ריצת 200 מטר: 21.9 שניות (1956)

## קישורים חיצוניים

* The Top Ranked Track & Field Athletes of the 1950's 

## הערות שוליים

קטגוריה:אצנים יהודים
קטגוריה:אצנים קנדים
קטגוריה:אתלטים יהודים
קטגוריה:אלופי המכביה: אתלטים
קטגוריה:אתלטים באולימפיאדת מלבורן (1956)
קטגוריה:משתתפים יהודים באולימפיאדת מלבורן (1956)
קטגוריה:קנדים שנולדו ב-1938
קטגוריה:קנדים שנפטרו ב-2016
מוריס פודולוף

**מוריס פודולוף** (באנגלית: **Maurice Podoloff**, באוקראינית: **Моріс Подолоф**; 18 באוגוסט 1890 – 24 בנובמבר 1985) היה עורך דין ואיש עסקים יהודי-אמריקאי, אשר עסק בניהול ארגוני כדורסל והוקי קרח. שימש כקומישינר הראשון של ליגת ה-NBA בין השנים 1946–1963. הוכר כחבר בהיכל התהילה של הכדורסל בשנת 1974, והונצח במוזיאון יד לאיש הספורט היהודי בשנת 1989.

## קורות חיים
פודולוף נולד למשפחה יהודית בעיר קרופיבניצקי שבאוקראינה, עת הייתה תחת שלטון האימפריה הרוסית. בילדותו היגרה משפחתו לניו הייבן אשר בקונטיקט, ארצות הברית, ובבגרותו למד משפטים באוניברסיטת ייל.

בשנת 1926 הקים יחד עם אביו ושני אחיו את אולם "ניו הייבן ארנה", אשר הכיל כ-4,000 מקומות ישיבה ואירח משחקי הוקי קרח, קונצרטים ומופעי קרקס.

החל משנות ה-30 תרם במידה רבה לפיתוח ולשגשוג של ענפי ההוקי והכדורסל בארצות הברית; בשנת 1937 נתמנה לנשיא הראשון של ליגת ההוקי קרח המשנית AHL,  שאך זה נוצרה מאיחוד של שתי ליגות, ובשנת 1946, במקביל לעבודתו ב-AHL, נתמנה גם לנציב הראשון של ליגת ה-BAA. בשנת 1949 יזם פודולוף והוציא לפועל את מיזוג ה-BAA עם ליגת ה-NBL, והמשיך לשמש כנציב של ליגת ה-NBA שהוקמה כתוצאה מהמיזוג.

במהלך כהונתו כנציב ה-NBA התרחבה הליגה מ-11 קבוצות לשיא של 17 קבוצות, אך בהמשך הצטמצמה ל-9 קבוצות בלבד. בשנת 1954 מימש פודולוף ב-NBA את רעיונו של דניאל בייסון, הבעלים של קבוצת סירקיוז נשיונלס, להוספת שעון זריקות. "שעון ה-24" האיץ את קצב המשחק, שיפר את רמת המשחק והניב עניין מחודש של קהל הצופים ב-NBA. באותה שנה חתם פודולוף על חוזה לשידור משחקי ה-NBA בטלוויזיה, ובכך תרם במידה רבה להכרה ולפופולריות של הליגה ברחבי ארצות הברית.

בשנת 1951 הטיל פודולוף על 32 שחקנים עונש השעיה מה-NBA לצמיתות, בגין מעורבות בפרשיית מכירת משחקים בליגת המכללות. בין השחקנים המושעים היו שחקני האולסטאר של אינדיאנפוליס אולימפיאנס אלכס גרוזה וראלף בירד, והבחירה הראשונה של דראפט 1951 ג'ין מלכיור (בולטימור בולטס).

בסיום עונת  עזב את משרתו כקומישינר ה-NBA, והוחלף על ידי ג'יי. וולטר קנדי. גביע פרס ה-MVP של העונה הסדירה ב-NBA נקרא על שמו "גביע מוריס פודולוף" (Maurice Podoloff Trophy) עד לשנת 2022. החל מעונת 2022/2023 שונה ייעודו של הגביע, והוא מוענק מאז לקבוצה שסיימה את העונה הסדירה עם המאזן הטוב ביותר. במקביל, תואר ה-MVP נקרא גביע מייקל ג'ורדן (Michael Jorden Trophy).

ב-24 בנובמבר 1985 נפטר פודולוף בבית החולים ייל-ניו הייבן, בגיל 95.

## קישורים חיצוניים
* דף ההנצחה של פודולוף באתר היכל התהילה של הכדורסל
* דף ההנצחה של פודולוף באתר יד לאיש הספורט היהודי

## הערות שוליים

קטגוריה:עסקני כדורסל יהודים
קטגוריה:קומישנרים של ה-NBA
קטגוריה:אנשי עסקים יהודים אמריקאים
קטגוריה:עורכי דין יהודים אמריקאים
קטגוריה:יהודים שהיגרו מרוסיה לארצות הברית
קטגוריה:בוגרי בית הספר למשפטים באוניברסיטת ייל
קטגוריה:היכל התהילה של הכדורסל: תורמים
קטגוריה:חברי היכל התהילה של הספורטאים היהודים: אמריקאים
קטגוריה:אמריקאים שנולדו ב-1890
קטגוריה:אמריקאים שנפטרו ב-1985
אנג'לה גריפין

**אנג'לה מליסה גריפין** (באנגלית: **Angela Mellissa Griffin**; נולדה ב-19 ביולי 1976) היא שחקנית ומנחת טלוויזיה אנגלייה.

## ביוגרפיה
גריפין נולדה בלידס, ולמדה בבית הספר התיכון אינטייק בעיר. היא גדלה בקוטינגלי איסטייט סמוך לביסטון.

ב-1992 הופיעה גריפין באופרת הסבון הפופולרית של ITV "אמרדייל" בתפקיד קטן בדמות בשם טינה. בשנים 1993 עד 1998 שיחקה בתפקיד הספרית פיונה מידלטון בסדרה "קורוניישן סטריט". היא שיחקה בצוות השחקנים המקורי של סדרת הדרמה הרפואית "הולבי סיטי" בתפקיד האחות ג'סמין הופקינס, אבל עזבה את הסדרה בסוף העונה השלישית ב-2001. עוד השתתפה גריפין בסדרות הדרמה של ה-BBC "קצוות מפוצלים" ו"עם הרגליים על הקרקע".

באוקטובר 2001 הגישה גריפין תוכנית טלוויזיה בערוץ 4 הבריטי אודות אנשים ממוצא מעורב בחברה הבריטית. התוכנית כללה ראיונות עם מספר רב של אישים ממוצא מעורב כגון ברוס אולדפילד וחניף קוריישי כמו גם פוליטיקאים כגון טוני בן.

מ-2006 עד 2010 הופיעה גריפין בתפקיד המורה קים קמפבל בסדרת הדרמה של ה-BBC "דרך ווטרלו"  לצדו של ג'ייסון מרלס ששיחק לצדה גם בסדרה "קצוות מפוצלים". היא לקחה פסק זמן מהסדרה בסוף 2007 ותחילת 2008, אבל חזרה להופיע בעונה הרביעית ב-2009. בסוף העונה החמישית עזבה את הסדרה כדי להתמקד בתוכניתה היומית בערוץ Sky1.

החל מנובמבר 2009 ועד יולי 2010 הנחתה גריפין תוכנית טלוויזיה בשעות היום בערוץ Sky1 בשם "Angela and Friends". אליה הצטרפו החברות הטובות שלה ליזה פוקנר וניקולה סטיבנסון. ב-1999 הגישה את הגרלת הלוטו "The Midweek National Lottery", והשתתפה בתוכנית המילניום של ה-BBC בערב השנה החדשה. גריפין הצטלמה לפרק פיילוט לתוכנית "Dishes" עבור ערוץ 4, אבל החליטה לבסוף לא להגיש את התוכנית והוחלפה על ידי קייט תורנטון.

גריפין דיבבה את דמותה של איימי בתוכנית הטלוויזיה לילדים "דר דוור".

במרץ 2009 הופיעה גריפין בתוכנית הריאליטי "Murder Most Famous" בה יחד עם ידוענים נוספים כתבה רומן פשע, בהדרכת הסופרת מינט וולטרס. הפרס היה הוצאה לאור של הרומן שכתב הזוכה. בפרס זכתה השחקנית שרי יוסון.

בינואר 2010 הגישה גריפין יחד עם גת'ין ג'ונס את התוכנית של ערוץ Sky 1 של טקס חלוקת פרס גלובוס הזהב. גריפין השתתפה בשתי העונות הראשונות של סדרת הדרמה קומית "משפחה וצרות אחרות". בינואר 2012 השתתפה בתחרות "The Great Sport Relief Bake Off" של ערוץ BBC Two והייתה אחת מהשלושה המגיעים לגמר.

ב-2013 שיחקה גריפין בתפקיד דולי במחזה "One Man, Two Guvnors". ב-2014 וב-2015 כיכבה בתפקיד סמלת בילוש ליזי מדוקס בסדרה "לואיס" של רשת ITV. מה-5 עד 9 בינואר 2015 הנחתה גריפין יחד עם קיאן איגן את התוכנית "Fat Pets: Slimmer of the Year" של ITV.

## פילמוגרפיה

## קישורים חיצוניים

## הערות שוליים

קטגוריה:שחקניות קולנוע וטלוויזיה בריטיות
קטגוריה:מנחות טלוויזיה בריטיות
קטגוריה:בריטיות שנולדו ב-1976
קטגוריה:בריטים שנולדו ב-1976
טל שקד

**טל שקד** (באנגלית: **Tal Shaked**; נולד ב-5 בפברואר 1978 באלבקרקי) הוא שחמטאי אמריקאי ממוצא יהודי בדרגת רב-אמן, שהיה אלוף העולם לנוער בשנת 1997. בשנת 1999 הוא עזב את השחמט התחרותי.

## קורות חיים
טל שקד התחיל להתאמן בשחמט בגיל 7. הוא ניצח במספר תחרויות לתלמידי בתי הספר. בשנת 1990 הוא סיים במקום ה-9 באליפות העולם עד גיל 12 (ניצח בוריס אברוך). בשנת 1992 הוא ניצח באליפות ארצות הברית לנוער עד גיל 16. בשנת 1993 הוא סיים במקום ה-9 באליפות ארצות הברית לנוער עד גיל 18 (ניצח בוריס קריימן). בשנת 1995 הוא השתתף באליפות העולם לנוער עד גיל 20. בשנת 1995 טל שקד ניצח באליפות לאומית הפתוחה. בשנת 1996 הוא קיבל מלגה שאיפשרה לו להקדיש את עצמו לאימוני שחמט והשתתפות בתחרויות.

בשנת 1997 טל שקד זכה באליפות העולם לנוער עד גיל 20.

בשנת 1998 הוא זכה במקום השלישי בתחרות שנערכה בארצות הברית (ניצח ג'ואל בנג'מין). באותה שנה הוא הגיע לחצי גמר של אליפות ארצות הברית בשחמט. בשנת 1999 הוא השתתף באליפות העולם והודח בסיבוב השני.

לאחר הצלחות אלו שקד עזב את השחמט התחרותי. בשנת 2002 הוא סיים אוניברסיטת אריזונה עם קבלת תואר ראשון במדעי המחשב. הוא בוגר תואר שני מאוניברסיטת וושינגטון ועובד בחברת גוגל בשנת 2004 (בשנת 2019 הוא עזב אותה לכחצי שנה).

## קישורים חיצוניים

קטגוריה:רבי-אמנים יהודים
קטגוריה:רבי-אמנים אמריקאים
קטגוריה:שחמטאים יהודים אמריקאים
קטגוריה:עובדי גוגל
קטגוריה:בוגרי אוניברסיטת אריזונה
קטגוריה:בוגרי אוניברסיטת וושינגטון
קטגוריה:אמריקאים שנולדו ב-1978
דה סוטו איירפלו

**דה סוטו איירפלו** (באנגלית: **DeSoto Airflow**) היא מכונית סלון שיוצרה על ידי חטיבת "דה סוטו" בחברת קרייזלר האמריקאית בשנים 1933–1936. 25,731 יחידות יוצרו. מחיר היחידה מדגם "Chrysler Airflow C9" עמד בשנת 1936 על 1,345 דולר.

## חטיבת דה סוטו
חטיבת דה סוטו של חברת קרייזלר עסקה בייצור ובשיווק רכב אמריקאי בשנים 1928–1968, ובנתה יותר מ-2 מיליון כלי רכב. החטיבה קרויה על שם ארננדו דה סוטו - החוקר הספרדי שהוביל את המסע האירופי הראשון לשטח שעליו משתרעת בימינו ארצות הברית, והיה האירופי הראשון שגילה את נהר המיסיסיפי.

## תצורות
*4 דלתות - סדאן
*2 דלתות - קופה

## מכירות
*1934 - 13,940 יחידות
*1935 - 6,797 יחידות
*1936 - 5,000 יחידות

## תמונות

קובץ:1934 DeSoto Airflow (5987448778).jpg | "דה סוטו איירפלו", שנת 1934
קובץ:1934 DeSoto Airflow (5986894389).jpg | "דה סוטו איירפלו", שנת 1934
קובץ:1935 DeSoto Airflow (5987499282).jpg | "דה סוטו איירפלו", שנת 1935
קובץ:35 DeSoto SG Airflow Business Coupe (9346286008).jpg | "דה סוטו איירפלו", שנת 1935 דגם "SG Business" קופה
קובץ:35 DeSoto Airflow SG Business Coupe (9343689573).jpg | "דה סוטו איירפלו", שנת 1935 דגם "SG Business" קופה
קובץ:35 DeSoto SG Airflow Business Coupe (9343492635).jpg | מנוע "דה סוטו איירפלו", שנת 1935 דגם "SG Business" קופה
קובץ:1934 DeSoto Airflow Coupe (34594679211).jpg | "דה סוטו איירפלו", שנת 1934 - קופה
קובץ:1934 Desoto Airflow.jpg  | "דה סוטו איירפלו", שנת 1934 - קופה
קובץ:Svedinos 16 - De Soto.jpg | "דה סוטו איירפלו"


## ראו גם
*קרייזלר
* קרייזלר איירפלו
*דה סוטו איירסטרים
*דה סוטו פאוורמסטר
*דה סוטו דיפלומט
*דה סוטו דה-לוקס
*דה סוטו סוב-אורבן

## קישורים חיצוניים

*
*
*
*

## הערות שוליים

קטגוריה:מכוניות סלון
קטגוריה:מכוניות קופה
קטגוריה:דגמי מכוניות שהושקו ב-1933
קטגוריה:מכוניות אמריקאיות
איירפלו
אליפות העולם בהוקי קרח 2019

**אליפות העולם בהוקי קרח 2019** היא טורניר אליפות העולם בהוקי קרח שנערך בברטיסלאבה ובקושיצה שבסלובקיה, בחסות פדרציית ההוקי קרח הבינלאומית והיא האליפות ה-83 במספר.

הטורניר החל ב-10 במאי והסתיים במשחק הגמר ב-26 במאי 2019. זו הייתה הפעם השנייה מאז פירוק צ'כוסלובקיה בה סלובקיה אירחה את אליפות העולם, לאחר שאירחה את האליפות ב-2011, גם אז בברטיסלאבה ובקושיצה. ברטיסלאבה אירחה עוד פעמיים את האליפות, ב-1959 וב-1992, כחלק מצ'כוסלובקיה.

פדרציית ההוקי קרח הבינלאומית הכריזה על סלובקיה כמארחת האליפות ב-15 במאי 2015, יחד עם הכרזת מארחות האליפות למספר שנים קדימה.

פינלנד זכתה באליפות בפעם השלישית בתולדותיה, ולראשונה מאז 2011 - גם אז בסלובקיה.

נבחרת בריטניה הופיעה לראשונה מאז 1994 בדרג העליון של אליפות העולם, לאחר שזכתה באליפות העולם דרג 1A ב-2018 והצליחה להימנע מהדחה. נבחרות צרפת ואוסטריה שסיימו אחרונות בשלב הבתים ירדו לדרג 1A. צרפת שיחקה בדרג העליון ברצף מאז 2008.

במקומן תשחקנה באליפות העולם בהוקי קרח 2020 נבחרות בלארוס וקזחסטן שזכו במקומות הראשונים בדרג 1A.

## אולמות

## שלב הבתים

### בית א'

### בית ב'

## שלבי ההכרעה

 * אחרי הארכה
** אחרי דו-קרב חבטות עונשין

## קישורים חיצוניים

* 
## הערות שוליים

2019
קטגוריה:2019 בספורט
קטגוריה:תחרויות ספורט בסלובקיה
קטגוריה:ברטיסלאבה: תחרויות ספורט
קטגוריה:2019 באירופה
נובי קנז'באץ

**נוֹבִי קְנֶזֶ'בָאץ** (בסרבית קירילית: **Нови Кнежевац**, בסרבית בכתב לטיני: **Novi Kneževac**) היא עיירה בסרביה השוכנת במחוז באנאט הצפוני אשר בפרובינציית וויבודינה, לגדות הנהר טיסה וממוקמת 15 קילומטרים צפונית לעיר סנטה ו-20 קילומטרים דרומית לעיר סגד אשר בהונגריה.

## היסטוריה
יישוב עתיק סמוך לקיים שכן מתקופת ממלכת דאקיה ובהמשך הקיסרות הרומית. בהמשך פשטו על האזור שבטי האווארים והחריבו אותו. לאחר הגירת שבטי הסלאבים חודש היישוב במקום. תיעוד בכתב ליישוב הסלאבי קיים מסביבות 1200 עת נשלט האזור על ידי אימרה הראשון, מלך הונגריה. לאחר תבוסת ההונגרים בקרב מוהאץ' הראשון, נכבש האזור על ידי צבאותיו של סולימאן הראשון, סולטאן האימפריה העות'מאנית. לאחר המלחמה ההבסבורגית-עות'מאנית (1716–1718) נחתם שלום פוז'ארוואץ במסגרתו עברה החזקה על היישוב לידי ממלכת הבסבורג.

בהמשך, נכללה העיירה בשטחי האימפריה האוסטרו-הונגרית ולאחר מלחמת העולם הראשונה הועברה לחזקת ממלכת הסרבים, הקרואטים והסלובנים אשר שינתה את שמה בהמשך לממלכת יוגוסלביה. במהלך מלחמת העולם השנייה, ב-6 באפריל 1941 תקפה גרמניה הנאצית את ממלכת יוגוסלביה והכניעה את צבאה תוך ימים אחדים. האזור נמסר לחזקת הונגריה. לאחר המלחמה נכללה נובי קנז'באץ בשטח הרפובליקה הפדרלית הסוציאליסטית של יוגוסלביה ובאזור התפתחה תעשייה. לאחר פירוק יוגוסלביה עברה העיירה לחזקת סרביה.

## הקהילה היהודית
יהודים מאזור מוראביה התיישבו בעיירה בראשית המאה ה-18. קיים תיעוד בכתובים למשפחות: פולאק, ניימן, נאייר, מאיור, משה, דויטש, פרנקל ומייטינסקי. ב-1825 נמנו בעיירה 15 יהודים. במהלך מהפכת 1848 בהונגריה נשדדו בתיהם של חלק מבני הקהילה. מרבית בני הקהילה היו סוחרים בדגן ומוצרי מזון, ומקצתם אומנים ובעלי מקצועות חופשיים. ב-1865 נמנו בעיירה 66 יהודים. בהמשך, הוקם בית עלמין וב-1910 בית הכנסת הקהילתי. הקהילה הייתה משויכת לקהילת קיקינדה וב-1935 זכתה למעמד עצמאי.

לקהילת נובי קנז'באץ שויכו יהודי הכפר בָּאנָאטְסְקוֹ אָרָאנְגֶ'לוֹבוֹ. קהילה נוסדה שם במחצית השנייה של המאה ה-19. ב-1880 הוקם בית כנסת. הקהילה חרבה בשואה. ב-1948 הרסו השלטונות את מבנה בית הכנסת.

בפרוץ מלחמת העולם השנייה התגוררו בנובי קנז'באץ 101 יהודים. במהלך המלחמה, לאחר כיבוש יוגוסלביה על ידי גרמניה הנאצית הוחל ברדיפות יהודים. ב-15 באוגוסט 1941 לפנות נערכה אקציה בעיירה. יהודי העיירה נעצרו, הובלו לנובי בצ'יי ונכלאו בטחנת קמח במקום. ב-20 בספטמבר גורשו בספינות נהר דרך הנהר טיסה לבלגרד ונכלאו בטופובסקה שופה. מטופובסקה שופה נלקחו הגברים לגיא ההריגה בכפר יאבוקה הסמוך לפנצ'בו ונקברו בקבורה המונית. הנשים והילדים נשלחו למחנה ההשמדה סיימישטה, שם הומתו באמצעות משאיות גז. איש לא ניצל. ב-1948 הרסו שלטונות יוגוסלביה את מבנה בית הכנסת הקהילתי.

## קישורים חיצוניים

* 
* Aleksandra Terzić ,Željko Bjeljac, The extermination of jewish population and heritage in BAČKA region of ap vojvodina-serbia 
* יהדות באצ'קה, באתר "יד ושם"
* 

## הערות שוליים

נובי קנז'באץ
נובי קנז'באץ
יבגני פרלשטיין

**יבגני פרלשטיין** (ברוסית: **Евгений Перельштейн**; נולד ב-2 בפברואר 1980 ז'יטומיר אז באוקראינה הסובייטית) הוא שחמטאי יהודי-אמריקאי בדרגת רב-אמן.

נכון לספטמבר 2025, מדורג במקום ה-58 בארצות הברית לפי מד כושר.

## קורות חיים
יבגני פרלשטיין נולד בז'יטומיר, אז בברית המועצות. הוא התחיל להתאמן בשחמט בצעיר בהדרכת אביו שהיה מאמן שחמט. כבר בגיל 10 הוא השתתף בתחרות השחמט הראשונה. במהלך שנות ה-90 של המאה ה-20 המשפחה היגרה לארצות הברית.

בשנת 2000 הוא ניצח באליפות ארצות הברית בשחמט לנוער עד גיל 20. בשנת 2003 הוא ניצח בתחרות בניו יורק.

פרלשטיין השתתף במספר תחרויות.

בשנת 2005 הוא היה רביעי במונטריאול (אחרי ויקטור מיכלבסקי).

בשנת 2006 ו-2009 הוא ניצח בתחרות שנערכה בלובוק (ארצות הברית) (בן פיינגולד סיים במקום השני).

בשנת 2016 במנצ'סטר הוא סיים שלישי (אחרי אלכסנדר לנדרמן שסיים שני).

פרלשטיין פרסם מספר ספרים על שחמט.

## קבלת דרגות בינלאומיות
* 2001 - אמן בינלאומי
* 2006 - רב-אמן.

## קישורים חיצוניים

קטגוריה:רבי-אמנים יהודים
קטגוריה:רבי-אמנים אמריקאים
קטגוריה:שחמטאים יהודים אמריקאים
קטגוריה:יהודים שהיגרו מברית המועצות לארצות הברית
קטגוריה:מחברי ספרי שחמט יהודים
קטגוריה:אמריקאים שנולדו ב-1980
כריסטיאן פאבון

**כריסטיאן פאבון** (נולד ב-21 בינואר 1996) הוא כדורגלן ארגנטינאי המשחק בעמדת החלוץ בגרמיו ובנבחרת ארגנטינה.

## קריירה
פאבון התחיל את קריירת המשחק שלו בקבוצת הנוער של הקבוצה הארגנטינאית טאז'רס קורדובה בשנת 2005, כשהיה בן 9.

ב-7 בפברואר 2012, כשהיה בן 16, עלה לקבוצה הבוגרת של המועדון. ב-9 ביולי 2014 זכה להתעניינות רבה מקבוצת בוקה ג'וניורס הארגנטינאית והצטרף למועדון בסכום של מיליון וחצי אירו.

ב-18 ביולי 2014 הושאל לקבוצת אתלטיקו קולון לחצי שנה. ב-5 באפריל 2015 רשם את הופעת הבכורה במדי בוקה ג'וניורס בניצחון 2-0 על הורקאן במשחק ליגה. ב-20 באפריל 2015 כבש את שער הבכורה שלו במועדון מול לנוס, כשהוא רק בן 19. בעונת 2015 כבש בסך הכל 2 שערים ב-6 הופעות. בעונת 2016 שיחק את רוב משחקי המועדון במסגרת גביע הליברטדוס ואף העפיל איתם לשלב חצי הגמר של הטורניר. פאבון כבש במסגרת הטורניר 4 שערים ב-8 הופעות אך המעיט לשחק במסגרת ליגת העל הארגנטינאית באותה עונה. פאבון זכה להתעניינויות רבות מקבוצות רבות מאירופה, אך החליט להישאר בבוקה ג'וניורס. בעונת 2016/17 רשם עונה מוצלחת עם 30 הופעות במדי הקבוצה ו-9 שערים. בעונת 2017/18 הופיע במדי הקבוצה 25 פעמים ורשם 6 שערים ו-11 בישולים במסגרת הליגה. בספטמבר 2017 סומן במקום ה-22 בדירוג 50 השחקנים הכי טובים עד גיל 21. ב-17 במאי 2018 שיחק מול אליאנסה לימה במסגרת גביע הליברטדוס ובישל 4 שערים כשתוצאת הסיום הייתה 5-0 לטובת בוקה ג'וניורס. בכך העלה את מאזנו בגביע לשער אחד ו-6 בישולים ב-6 הופעות. ב-9 בינואר 2018 סומן כמחליף של אלכסיס סאנצ'ס בארסנל וב-27 במאי דווח שבשיקטש הטורקית מעוניינת להחתים את פאבון בשורותיה ואף הומלץ על ידי ליונל מסי לשחק במדי ברצלונה.

ב-8 באוגוסט 2019 הושאל ללוס אנג'לס גלאקסי עד לסוף העונה. לאחר מכן שיחק בבוקה ג'וניורס, לאחר שחזר מההשאלה ללוס אנג'לס גלאקסי ב-1 בינואר 2021.

ב-3 ביולי 2022 חתם פאבון לשלוש שנים באתלטיקו מיניירו.

ב-16 בפברואר 2024 חתם לשנתיים בגרמיו.

## נבחרת לאומית
פאבון שיחק בנבחרת ארגנטינה עד גיל 17 וכבש 5 שערים ב-8 הופעות. משם הוא המשיך לנבחרת ארגנטינה עד גיל 20, שם הופיע 6 פעמים וכבש 4 שערים. ב-4 באוגוסט 2016 זומן על ידי המאמן הארגנטינאי חוליו אולרטיקואצ'אה להרכב נבחרת ארגנטינה במסגרת אולימפיאדת ריו 2016. ב-11 בנובמבר 2017 זומן על ידי המאמן הארגנטינאי חורחה סמפאולי לנבחרת ארגנטינה, כשהיה רק בן 21. פאבון ערך את הופעת הבכורה שלו בנבחרת מול נבחרת רוסיה כשעלה מהספסל בדקה ה-78. המשחק נגמר 1-0 לטובת ארגנטינה לאחר שער של סרחיו אגוארו בדקה ה-86. ב-14 בנובמבר 2017 בישל פאבון את השער השני לסרחיו אגוארו במשחק מול נבחרת ניגריה. המשחק הסתיים בהפסד 4-2. לאחר מכן נכלל בסגל הרשמי למונדיאל 2018.

## קישורים חיצוניים

## הערות שוליים

קטגוריה:כדורגלנים ארגנטינאים
קטגוריה:חלוצי כדורגל ארגנטינאים
קטגוריה:קורדובה (ארגנטינה): כדורגלנים
קטגוריה:כדורגלני בוקה ג'וניורס
קטגוריה:כדורגלני אתלטיקו קולון
קטגוריה:כדורגלני טאז'רס (קורדובה)
קטגוריה:כדורגלני לוס אנג'לס גלאקסי
קטגוריה:כדורגלני אתלטיקו מיניירו
קטגוריה:כדורגלני גרמיו
קטגוריה:כדורגלני נבחרת ארגנטינה
קטגוריה:כדורגלני מונדיאל 2018
קטגוריה:ארגנטינאים שנולדו ב-1996
קטגוריה:כדורגלנים ארגנטינאים באולימפיאדת ריו דה ז'ניירו (2016)
שאשא

**שאשא** הוא שם משפחה יהודי הנפוץ בקרב יהודי עיראק ופירושו "במה" בערבית.

## הערות שוליים

קטגוריה:שמות משפחה
קטגוריה:שמות משפחה ביהדות עיראק
יחסי אינדונזיה–קרואטיה

**יחסי אינדונזיה–קרואטיה** הם היחסים הדיפלומטיים שבין **[[אינדונזיה|רפובליקת אינדונזיה]]** לבין **[[קרואטיה|רפובליקת קרואטיה]]**.

## הסכמים דיפלומטיים
בין המדינות נחתמו מספר הסכמים דיפלומטיים :

* כינון היחסים הדיפלומטיים הרשמיים בין המדינות - 2 בספטמבר 1992
* הסכם בדבר ההובלה האווירית בין המדינות - 25 בפברואר 1997
* הסכם בדבר שיתוף הפעולה בתחומי הכלכלה וההנדסה - 27 בפברואר 1997
* מזכר בין משרד החוץ האינדונזי למשרד החוץ הקרואטי בדבר החינוך - 15 בפברואר 2002
* הסכם בדבר ביטול דרישות הוויזה - 15 בפברואר 2002
* הסכם בדבר שיתוף הפעולה בתחום התרבות - 15 בפברואר 2002
* הסכם בדבר שיתוף הפעולה בין המדינות - 27 במרץ 2009

## יחסים כלכליים

* בשנת 2016, שווי הסחורה שיוצאה מאינדונזיה לקרואטיה הייתה 54.4 מיליון דולר אמריקאי והיא כללה רקמת פנים, נייר מצופה, מקרנים, שמן דקלים, מרגרינה, אוכל לחיות, סבון, צמיגים מגומי ועוד. באותה שנה, שווי הסחורה שיוצאה מקרואטיה לאינדונזיה הייתה 20.4 מיליון דולר אמריקאי והיא כללה מכונות לעיבוד גומי, אקדחים, טבק מעובד, עץ מנוסר, צמנט ועוד.

## ייצוג

* קרואטיה מיוצגת באינדונזיה על ידי שגרירות שהיא מחזיקה בג'קרטה, בירת אינדונזיה.
* אינדונזיה מיוצגת בקרואטיה על ידי שגרירות שהיא מחזיקה בזאגרב, בירת קרואטיה.

## הערות שוליים

קטגוריה:ערכים ללא קטגוריות פיזיות - יחסי חוץ
יחסי אינדונזיה–בולגריה

**יחסי אינדונזיה–בולגריה** הם היחסים הדיפלומטיים שבין **[[אינדונזיה|רפובליקת אינדונזיה]]** לבין **[[בולגריה|הרפובליקה הבולגרית]]**.

## היסטוריה
בולגריה הייתה אחת מהמדינות האירופאיות הראשונות להכיר בעצמאות אינדונזיה. שתי המדינות כוננו יחסים דיפלומטיים ב-21 בספטמבר 1956. בולגריה פתחה את שגרירותה באוקטובר 1958 בעוד שאינדונזיה פתחה את שגרירותה בשנת 1960.

בחודש יוני 2003, שתי המדינות חתמו על מזכר בדבר הסחר הרב-צדדי. באותה שנה, המדינות התחייבו לשתף פעולה במאבק בטרור הבינלאומי. במהלך רעידת האדמה ביוגיארקטה ב-2006, בולגריה שלחה לאינדונזיה סיוע הומניטארי בשווי 350,000 ש"ח שהיה מיועד לקורבנות של רעידה זו.

## יחסים כלכליים

* בשנת 2016, שווי הסחורה שיוצאה מאינדונזיה לבולגריה הייתה 59.6 מיליון דולר אמריקאי והיא כללה מרגרינה, קפה, שמן דקלים, נייר מצופה, שמן קוקוס, צמיגים מגומי, גומי, סבון ועוד. באותה שנה, שווי הסחורה שיוצאה מבולגריה לאינדונזיה הייתה 79.6 מיליון דולר אמריקאי והיא כללה מעגלים חשמליים, ציפוי נחושת, קמח, אוכל לחיות, טבק מעובק ועוד.

## ייצוג

* בולגריה מיוצגת באינדונזיה על ידי שגרירות שהיא מחזיקה בג'קרטה, בירת אינדונזיה.
* אינדונזיה מיוצגת בבולגריה על ידי שגרירות שהיא מחזיקה בסופיה, בירת בולגריה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
נובומוסקובסק (רוסיה)

**נובומוסקובסק** (ברוסית: **Новомоско́вск**) היא עיר במחוז טולה שברוסיה. מקור נהר דון, הנשפך לים אזוב, נמצא בפארק הילדים שבעיר. שטחה כ-74.7 קמ"ר ואוכלוסייתה מונה 125,647 אנשים (נכון ל-2017).

## היסטוריה
נובומוסקובסק החלה את דרכה כאחוזה המשפחתית של משפחת האצולה הרוסית בוברינסקי, ולכן נקראה עד 1933 **בובריקי** (ברוסית: **Бо́брики**). העיר הוקמה באופן רשמי בשנת 1930, והתפתחה כמרכז כריית ליגניט במשך התקופה הסובייטית. ב-1933, שונה שמה ל**סטלינגורסק** (ברוסית: **Сталиного́рск**), על שם מנהיג ברית המועצות באותה תקופה יוסיף סטלין. במהלך מלחמת העולם השנייה העיר סבלה מאוד ואף נכבשה ל-17 ימים, מה-22 בנובמבר 1941 עד ל-11 בדצמבר 1941, בידי הוורמאכט של גרמניה הנאצית. ב-1961 ניתן לעיר שמה הנוכחי. העיר זכתה בעיטור הדגל האדום של העמל ב-14 בינואר 1971.

## ערים תאומות
נובומוסקובסק היא עיר תאומה של הערים הבאות:
* 
* 
* 
* 
## ראו גם
*חימיק נובומוסקובסק

## קישורים חיצוניים

* 
* 

## הערות שוליים

2018 06
קטגוריה:מחוז טולה: ערים
קטגוריה:ערים על שם סטלין
קטגוריה:יישובים שהוקמו ב-1930
לקחת את ידי בידך

"**לקחת את ידי בידך**" הוא שיר שכתב יענקל'ה רוטבליט והלחין מתי כספי. את השיר ביצעה במקור יהודית רביץ.

## על השיר
השיר יצא לאור לראשונה בשנת 1979 באלבומה של יהודית רביץ, שנקרא "יהודית רביץ". השיר נכתב מנקודת מבטה של אישה השרה אל אהובה. מבקר המוזיקה יוסי חרסונסקי כתב שבשיר חווה הדוברת געגועים לרגע קסום ולתחושת האהבה שהרגישה בעבר כשאהובה נתן לה יד, אך שבין השורות עולה גם תחושת תוגה.

במצעד העברי השנתי התשל"ט (1979) של רשת ג' הגיע השיר למקום השישי. במצעד השנתי של גלי צה"ל הגיע השיר למקום ה-20.

השיר נכלל באלבום "צד ג' צד ד'" שהוציא מתי כספי ב-1987, ובו ביצועים לשירים שהלחין בעבר לאמנים אחרים.

בעקבות השיר נטבע הביטוי "דברים שרואים משם לא רואים מכאן" שמשמעותו שינוי באופן השיפוט כלפי עניין מסוים עם שינוי נקודת המבט כלפיו. השימוש העיקרי בביטוי הוא בשדה השיח הפוליטי, והוא זכור בשל השימוש שעשה בו אריאל שרון בהסבירו את שינוי העמדות שהוביל להחלטה על ההתנתקות.

## קישורים חיצוניים
* מילות השיר באתר שירונט

## הערות שוליים

קטגוריה:שירי יהודית רביץ
קטגוריה:שירים בעברית
קטגוריה:שירים שנכתבו על ידי יענקל'ה רוטבליט
קטגוריה:שירים שהולחנו על ידי מתי כספי
קטגוריה:סינגלים בהוצאת CBS ישראל
יחסי אינדונזיה–אפגניסטן

**יחסי אינדונזיה–אפגניסטן** הם היחסים הדיפלומטיים שבין **[[אינדונזיה|רפובליקת אינדונזיה]]** לבין **[[אפגניסטן|האמירות האיסלאמית של אפגניסטן]]**. שתי המדינות חברות בארגון המדינות הבלתי מזדהות ובארגון לשיתוף פעולה אסלאמי.

## היסטוריה
אפגניסטן הייתה אחת מהמדינות הראשונות שהכירו בעצמאות אינדונזיה בשנת 1949. שתי המדינות כוננו יחסים דיפלומטיים בשנת 1954. באותה שנה, אפגניסטן הקימה את שגרירותה בג'קרטה. ב-24 באפריל 1955, נחתם הסכם הידידות הראשון בין המדינות. אינדונזיה תמכה באפגניסטן במהלך מלחמת אפגניסטן.

ב-1961, הנשיא הראשון של אינדונזיה ביקר באפגניסטן. בינואר 2018 ביקר נשיא אינדונזיה ג'וקו וידודו באפגניסטן.

## יחסים כלכליים

* בשנת 2016, שווי הסחורה שיוצאה מאינדונזיה לאפגניסטן הייתה 49 מיליון דולר אמריקאי והיא כללה סבון, שמן דקלים, תה, סוכר, בטריות חשמליות, טלפונים, מנועי בעירה, מרגרינה ועוד. באותה שנה, שווי הסחורה שיוצאה מאפגניסטן לאינדונזיה הייתה 28.8 אלף דולר אמריקאי והיא כללה ברובה ענבים (99%).

## ייצוג

* אינדונזיה יוצגה באפגניסטן על ידי שגרירות שהיא מחזיקה בקאבול, בירת אפגניסטן. לאחר נפילת קאבול בידי הטאליבן השגרירות נסגרה.
* אפגניסטן מיוצגת באינדונזיה על ידי שגרירות שהיא מחזיקה בג'קרטה, בירת אינדונזיה.

## הערות שוליים

קטגוריה:ערכים ללא קטגוריות פיזיות - יחסי חוץ
עמק בואו

[שמאל|ממוזער|200x200 פיקסלים|נהר בואו זורם בעמק בואו בשטח [הפארק הלאומי באנף]]
[שמאל|ממוזער|200x200 פיקסלים|נוף העמק מ[הרכבת הקנדית פסיפית משנת 1914]]
**עמק בואו** (באנגלית: **Bow Valley** - מילולית: עמק הקשת) הוא עמק בהרי הרוקי הקנדיים, בפרובינציית אלברטה שבקנדה.

בעמק זורם נהר בואו.

שמו של העמק "בואו" מתייחס לקשתות (באנגלית: "בואו" = קשת) שעשו אנשי האומות הראשונות שגרו לגדותיו מהקנים שגדלו לחופי הנהר.

## פארקים לאומיים
אזור עמק הנהר מרהיב ביופיו, והוקמו מספר רב של פארקים. הפארק הפרובינציאלי עמק בואו (חלק ממערכת הפארקים של אזור קאנאנאסקיס) הוקם בעמק הנהר הזורם ממזרח להרי הרוקי הקנדיים. חלקו של הנהר הזורם ממערב לפארק הפרובינציאלי, דרך הרי הרוקי הקנדיים נמצא בשטח הפארק הלאומי באנף. שטח העמק שממזרח לפארק הפרובינציאלי, עד העיירה קנמור, מוגן במסגרת הפארק הפרובינציאלי המרכז הנורדי קנמור.

מספר רב של אתרי נופש, מחנאות, ספורט אתגרי ופנאי מצויים בעמק.

## אגמים
מספר רב של אגמים (הן אגמים קרחוניים, והן אגמים מלאכותיים) מצויים בעמק בואו:
* אגם בואו
* אגם הקטור
* אגמי ורמיליון
* אגם לואיז
* אגם גאפ
* אגם לאק דז אר
* אגם גואוסט

## קישורים חיצוניים
* עמק בואו באתר todocanada
* מידע על שימור בעלי חיים בעמק בואו
** האם ישובו הזאבים לעמק בואו?
* תצלומי עמק בואו
* מזג אוויר עדכני עבור עמק בואו

## הערות שוליים

בואו, עמק
בואו, עמק
בואו
אוטיס ת'ורפ

**אוטיס הנרי ת'ורפ** (באנגלית: **Otis Henry Thorpe**; נולד ב-5 באוגוסט 1962) הוא כדורסלן עבר אמריקאי ששיחק בליגת ה-NBA בין השנים 1984–2001. בעונת  נבחר להשתתף במשחק האולסטאר של ה-NBA, ובעונת  זכה באליפות ה-NBA כשחקן יוסטון רוקטס. נודע כשחקן חזק ואתלטי שממעט להחמיץ משחקים וקולע באחוזים גבוהים מהשדה (54.6% בקריירה). במשך 17 עונותיו ב-NBA רשם ממוצעים של 14.0 נקודות, 8.2 ריבאונדים ו-2.2 אסיסטים למשחק.

## נעורים ומכללות
ת'ורפ נולד בעיר בוינטון ביץ' שבפלורידה, ולמד בתיכון בלייק וורת' הסמוכה. בין השנים 1980–1984 למד בפרובידנס קולג', וכשחקן קבוצת הכדורסל של המכללה קלע 14.4 נקודות והוריד 8.0 ריבאונדים בממוצע למשחק.

## קריירה ב-NBA
ת'ורפ נלקח על ידי קנזס סיטי קינגס בבחירה התשיעית של דראפט ה-NBA לשנת 1984, הנחשב בעיני רבים לאחד הדראפטים האיכותיים אי פעם, לאחר שנבחרו בו בין היתר השחקנים מייקל ג'ורדן, האקים אולאג'ואן, צ'ארלס בארקלי וג'ון סטוקטון. בשתי עונותיו הראשונות עם הקינגס, במהלכן עברה הקבוצה לעיר סקרמנטו, שימש ת'ורפ כשחקן ספסל וקלע 11.4 נקודות בממוצע למשחק, אך בשתי העונות הבאות ביצע קפיצת מדרגה משמעותית ורשם ממוצעים של 19.8 נקודות ו-10.1 ריבאונדים למשחק.

לקראת עונת  נשלח בטרייד ליוסטון רוקטס, בתמורה לחבר חמישיית ההגנה של העונה רודני מקריי. לכל אורך תקופתו עם הרוקטס היה אחד השחקנים המובילים והיציבים בקבוצה, כשהיה הקלע השני בטיבו באותן 6 עונות, אחרי האקים אולאג'ואן, עם ממוצע של 15.8 נקודות למשחק. בעונת  נבחר בפעם היחידה בקריירה להשתתף במשחק האולסטאר, אך במשחק עצמו שותף ל-4 דקות בלבד. לאחר 5 עונות בהן הודחה מהפלייאוף על ידי סיאטל סופרסוניקס ולוס אנג'לס לייקרס לסירוגין, בעונת  העפילה יוסטון לגמר ה-NBA, וזכתה באליפות לאחר שגברה על ניו יורק ניקס בתוצאה 4–3.

באמצע עונת  העבירה יוסטון את ת'ורפ לפורטלנד טרייל בלייזרס בתמורה לכוכב הוותיק קלייד דרקסלר, ובסיום אותה עונה הועבר בטרייד נוסף לדטרויט פיסטונס. בשתי עונותיו בדטרויט פתח בחמישייה לצד הכוכב הצעיר גרנט היל, וקלע 13.6 נקודות למשחק. בשנת 1997 נשלח לונקובר גריזליס בתמורה לבחירת דראפט עתידית, אשר בדיעבד הפכה לבחירה השנייה בדראפט 2003 האיכותי. עד סוף הקריירה בעונת  שיחק ת'ורפ גם במדי סקרמנטו קינגס, וושינגטון ויזארדס, מיאמי היט ושארלוט הורנטס.

בעת פרישתו דורג במקום ה-11 בתולדות ה-NBA במספר משחקים (1,257), במקום ה-13 בדקות משחק (39,822) ובמקום ה-14 באחוזי קליעה מהשדה (54.6%).

## קישורים חיצוניים

## הערות שוליים

קטגוריה:אמריקאים ילידי פלורידה
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני פרובידנס קולג'
קטגוריה:משתתפי משחק האולסטאר של ה-NBA
קטגוריה:בחירות דראפט של קנזס סיטי קינגס
קטגוריה:כדורסלני קנזס סיטי קינגס
קטגוריה:כדורסלני סקרמנטו קינגס
קטגוריה:כדורסלני פורטלנד טרייל בלייזרס
קטגוריה:כדורסלני דטרויט פיסטונס
קטגוריה:כדורסלני ונקובר גריזליס
קטגוריה:כדורסלני וושינגטון ויזארדס
קטגוריה:כדורסלני מיאמי היט
קטגוריה:כדורסלני שארלוט הורנטס
קטגוריה:פלורידה: כדורסלנים
קטגוריה:אמריקאים שנולדו ב-1962
הפארק הפרובינציאלי עמק בואו

**הפארק הפרובינציאלי עמק בואו** (באנגלית: **Bow Valley Provincial Park**) הוא פארק פרובינציאלי בפרובינציית אלברטה שבקנדה שהוקם ב-27 ביולי 1959.

שטחו של הפארק 33 קמ"ר.

הפארק מנוהל על ידי מחלקת התרבות והתיירות של ממשלת אלברטה.

הפארק הוקם על מנת להגן על עמק הנהר בואו, כחלק ממערכת אזור קאנאנאסקיס של פארקים לאומיים ואזוריים, המגינים על השטחים לאורך הנהר בואו). **הפארק הפרובינציאלי עמק בואו** הוקם בעמק הנהר הזורם ממזרח להרי הרוקי הקנדיים. חלקו של הנהר הזורם דרך הרי הרוקי הקנדיים ממערב לפארק הפרובינציאלי, נמצא בשטח הפארק הלאומי באנף. שטח העמק שממזרח לפארק הפרובינציאלי, עד העיירה קנמור, מוגן במסגרת הפארק הפרובינציאלי המרכז הנורדי קנמור.

הפארק כולל מסלולי טיול בעמק המצוי לרגלי מדרונות הרי הרוקי הקנדיים וכן אתרי דיג (דגי טרוטה).

## שטח הבר הפרובינציאלי עמק בואו
סביבו של הפארק מוכרז כאזור מוגן שטח רחב ידיים (575 קמ"ר) - שנקרא שטח הבר הפרובינציאלי עמק בואו (Bow Valley Wildland Provincial Park). שטח זה מגן על המערכת האקולוגית התת-אלפינית שלרגלי הרי הרוקי.

## פעילויות פנאי בשטח הפארק הפרובינציאלי
בשטח הפארק פעילויות פנאי רבות:
* מחנאות
* שייט בקיאקים ורפטינג
* דיג (דגי טרוטה)
* שבילי הליכה
* רכיבה על סוסים
* רכיבה על אופני הרים
* טיפוס צוקים
* הליכה בשלג
* גלישת רוח (על אגם בארייר ועל אגם לאק דז אר)
* צפייה בבעלי חיים
:* צפייה בציפורים (עיט, ניצים, עיט זהוב)
:* צפייה בבעלי חיים (איילי הרי הרוקי, צביים, כבשים גדולי קרניים, בונים קנדיים, נברן; דובים, פומות, זאבים)

## קישורים חיצוניים

* 
* האתר הרשמי של הפארק
* מסלולי הליכה בפארק הפרובינציאלי עמק בואו באתר alltrails
* מזג אוויר עדכני עבור הפארק הפרובינציאלי עמק בואו

## הערות שוליים

עמק בואו
אגם גואוסט

**אגם גואוסט** (באנגלית: **Ghost Lake**) הוא מאגר מים (אגם מלאכותי) הממוקם במערב פרובינציית אלברטה שבקנדה, על הנהר בואו. האגם ממוקם 45 קילומטרים מערבית לקלגרי.

שטחו של האגם 11.6 קמ"ר, והוא מנקז אגן ניקוז ששטחו 6,460 קמ"ר. עומקו הממוצע של האגם 14.5 מטרים, ועומקו המרבי 34 מטרים.

שמאל|ממוזער|אגם גואוסט בראשית הסתיו

האגם שוכן למרגלות הרי הרוקי הקנדיים, בגובה של 1,188 מטרים על פני הים. לחופו הצפוני עובר הכביש המהיר 1A של אלברטה, ולחופו הדרומי עובר הכביש המהיר הטראנס קנדי.

## היסטוריה
האגם הוקם בשנת 1929 עם השלמת סכר גואוסט. שטח האדמה של האגם נחכר על ידי חברת החשמל של קלגרי (מאז שנת 1981 נקראת החברה TransAlta), מהאינדיאנים של שבט מורליי. הסכר הוקם על מנת לייצר חשמל הידרואלקטרי.

## נופש ופנאי

האגם קופא בין החודשים דצמבר למאי. בחודשים שהאגם אינו קפוא הוא משמש לדיג (בעיקר דגי טרוטה).

התנודות הגדולות במפלס המים משפיעות על בעלי החיים באגם, וכן על אפשרויות הנופש והפנאי באגם.

הרוחות העזות באזור מאפשרות שיט והפלגה על הקרח (iceboating), ונסיעה על הקרח.

## קישורים חיצוניים

* אגם גואוסט - אתר רשמי באתר פארקי אלברטה
* ההיסטוריה של האגם ומידע גאוגרפי באתר אטלס אגמי אלברטה
* ההיסטוריה של אגם גואוסט וסכר גואוסט
* מידע על דיג באגם גואוסט
* מידע על שייט באגם גואוסט
* נתוני מזג אוויר עדכניים עבור אגם גואוסט
** סטטיסטיקות מזג אוויר עבור אגם גואוסט
** נתוני שקיעה וזריחה עדכניים עבור אגם גואסט

## הערות שוליים

גואוסט
תומאס דוהרטי

**תומאס אנתוני דוהרטי** (באנגלית: **Thomas Anthony Doherty**; נולד ב-21 באפריל 1995) הוא שחקן קולנוע וטלוויזיה סקוטי. דוהרטי ידוע בעיקר בשל גילומו את דמותו של הארי הוק בסרטים "היורשים 2" ו"היורשים 3", דמותו של שון מאת'יוס בסדרה "האכסניה" בערוץ דיסני, בשל דמותו של סבסטיאן בסדרה "מורשות" ובזכות תפקידו בתור מקס וולף בסדרה "אחת שיודעת" ברשת HBO Max.

## ראשית חייו
דוהרטי נולד וגדל באדינבורו, סקוטלנד. לדוהרטי אח מבוגר ממנו ואחות צעירה, ושני הוריו עובדים בבנקאות. הוא החל לשחק כדורגל ולשחק באופן מקצועי בגיל 5. דוהרטי הצטרף ל-"Lothian Youth Arts and Musicals Company", שם הוא שיחק במגוון תפקידים, כולל הופעת הבכורה שלו כאלאדין בעיבוד לסרט המקורי של דיסני.

דוהרטי למד בתיכון המלכותי באדינבורו. לאחר התיכון, דוהרטי למד באקדמיית MGA לאומנויות הבמה של אדינבורו שבסקוטלנד. הוא סיים את לימודיו לאחר לימודי תיאטרון באקדמיית MGA ביולי 2015 ומיד חתם על חוזה עם חברת "Olivia Bell Management" שבלונדון. דוהרטי למד משחק, שירה, וסוגים שונים של מחול, כולל מחול מודרני, היפ-הופ, ג'אז ובלט.

## קריירה

בשנת 2016 לוהק לאחת הדמויות הראשיות בסדרת הנוער המוזיקלית של ערוץ דיסני; "האכסניה" אשר מבוססת על הסדרה הישראלית "כוכב הצפון". לדוהרטי הוצע לגלם את דמותו של שון מת'יוס, והוא נאלץ לעבור הכשרה אינטנסיבית באופני הרים במטרה להתכונן לתפקיד. "האכסניה" צולמה בבלפסט, צפון אירלנד. למרות שדמותו של שון היא סקוטית, דוהרטי התאמץ להנמיך את המבטא שלו כדי להקל על הצופים בכל 108 המדינות בהן הסדרה שודרה. בדצמבר 2016, "האכסניה" חודשה לעונה שנייה שהחלה את תהליכי ההפקה שלה בפברואר 2017.

בשנת 2017 לוהק לגלם את דמותו של הארי הוק, בנו של הנבל הידוע לשמצה, קפטן הוק, בסרט המקורי של ערוץ דיסני "היורשים 2". הסרט צולם בוונקובר, קנדה בשנת 2016 ושודר בערוץ דיסני ב-21 ביולי 2017.

באוגוסט 2017, דוהרטי נבחר לאחד מ-50 הנערים הלוהטים בעולם על ידי מגזין "ווג".

בשנת 2019, שב דוהרטי לגלם את דמותו של הארי הוק בסרט "היורשים 3". בהמשך השנה הצטרף בדמותו של סבסטיאן לעונה השנייה של הסדרה "מורשות", סדרת הבת של "יומני הערפד" ו"המקוריים".

בשנת 2021 החל לככב בדמותו של מקס וולף בסדרת הספין אוף "אחת שיודעת" המשודרת בשירות HBO Max.

בשנת 2022 השתתף בסרט "ההזמנה"  בתפקיד אדון האחוזה, וולטר דה ויל.

בשנת 2024 הצטרף לקאסט העונה השלישית של הסדרה הקומית "בנות לנצח" בשירות של נטפליקס; לאחר שעונותיה הקודמות שודרו בשירות הסטרימינג של Peacock.

## חיים אישיים
בראיון למגזין Variety, הכריז דוהרטי שאמנם הוא היה עד כה רק במערכות יחסים הטרוסקסואליות, אבל הוא תמיד ראה במיניות ספקטרום ואינו מאמין בתיוגים.

בדצמבר 2016 החל לצאת עם השחקנית האמריקאית דאב קמרון. באוקטובר 2020 הם נפרדו.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:ערוץ דיסני: שחקנים ומנחים
קטגוריה:שחקני קולנוע וטלוויזיה סקוטים
קטגוריה:בריטים שנולדו ב-1995
אירווינג לוסאנו

**אירווינג רודריגו לוסאנו באנה** (בספרדית: **Hirving Rodrigo Lozano Bahena**; נולד ב-30 ביולי 1995) ידוע גם כ"**צ'וקי",** הוא כדורגלן מקסיקני המשחק בסן דייגו ובנבחרת מקסיקו בעמדת הקיצוני.

## קריירת מועדונים
### פצ'וקה
לוסאנו התחיל את הקריירה שלו במחלקת הנוער של פצ'וקה. ב-8 בפברואר 2014 לוסאנו ערך את הופעת הבכורה שלו בליגת העל המקסיקנית בניצחון 0–1 נגד קלאב אמריקה, בו כבש את שער הבכורה שלו בקריירה. בשנת  זכה עם פצ'וקה באליפות הקלאסורה.

באפריל  זכה עם פצ'וקה בליגת האלופות של CONCACAF. לוסאנו עצמו כבש שמונה שערים במפעל וזכה בתואר "השחקן הצעיר של העונה".

### פ.ס.וו. איינדהובן
ב-19 ביוני 2017 חתם לשש עונות בפ.ס.וו. איינדהובן מליגת העל ההולנדית.

לוסאנו ערך את הופעת הבכורה שלו באיינדהובן נגד אוסייק במסגרת מוקדמות הליגה האירופית. ב-12 באוגוסט לוסאנו הבקיע את שער הבכורה שלו בקבוצה במשחק הליגה נגד א.ז. אלקמאר. לוסאנו גם הבקיע במשחקי הליגה הבאים נגד נאק ברדה ורודה והפך לשחקן הראשון בתולדות המועדון שכובש בשלושת משחקיו הראשונים. בנוסף, לוסאנו נבחר גם לשחקן החודש בליגה ההולנדית. ב-10 בספטמבר 2017 הורחק בהפסד 0–2 להירנפיין. בסיום העונה זכה עם הקבוצה באליפות אחרי ניצחון 0–3 נגד אייאקס.

### נאפולי
ב-23 באוגוסט 2019 חתם לחמש שנים בנאפולי האיטלקית. שמונה ימים לאחר מכן, לוזאנו ערך את הופעת הבכורה שלו, כשנכנס כמחליף של לורנצו אינסינייה בתחילת המחצית השנייה ואף כבש את השער השני בהפסד החוץ 4–3 ליובנטוס.

ב-1 בספטמבר 2023 חזר לפ.ס.וו. איינדהובן.

### סן דייגו
ב-6 ביוני 2024 חתם לארבע שנים בסן דייגו והצטרף אליה בתחילת עונת , בה החל המועדון לשחק ב-MLS.

### קריירת נבחרות
בצעירותו, לוסאנו שיחק בנבחרות הצעירות של מקסיקו והיה שותף לזכייה בגביע הזהב עד גיל 20 - 2015 ואף לקח חלק באולימפיאדת ריו דה ז'ניירו (2016).

בפברואר  לוסאנו זומן לראשונה לסגל הנבחרת הבוגרת. ב-10 בפברואר 2016 לוסאנו ערך את הופעת הבכורה שלו בנבחרת הבוגרת בניצחון 0–2 נגד . ב-25 במרץ 2016 לוסאנו הבקיע את שער הבכורה שלו בנבחרת בניצחון 0–3 נגד  במסגרת מוקדמות מונדיאל 2018. לוסאנו נכלל בסגל הנבחרת לקראת קופה אמריקה 2016, גביע הקונפדרציות 2017 ומונדיאל 2018.

## תארים
; פצ'וקה
*ליגת העל המקסיקנית: קלאסורה 
*ליגת האלופות של CONCACAF: 

; פ.ס.וו. איינדהובן
*ליגת העל ההולנדית: 

;נאפולי 
*סרייה א': 

; נבחרת מקסיקו
*גביע הזהב עד גיל 20: 

; אישיים
*מלך שערי גביע הזהב עד גיל 20 - 2015
*השחקן המצטיין בגביע הזהב עד גיל 20 - 2015
*השחקן המצטיין של העונה בליגה המקסיקנית: קלאסורה 
*מלך שערי ליגת האלופות של CONCACAF:  (8 שערים)
*השחקן הצעיר של ליגת האלופות של CONCACAF: 
*שחקן החודש בליגת העל ההולנדית: אוגוסט 

## קישורים חיצוניים

* אירווינג לוסאנו באתר הרשמי של כאן מונדיאל 2018

## הערות שוליים

קטגוריה:כדורגלנים מקסיקנים
קטגוריה:קשרי כדורגל מקסיקנים
קטגוריה:חלוצי כדורגל מקסיקנים
קטגוריה:מקסיקו סיטי: כדורגלנים
קטגוריה:כדורגלני פצ'וקה
קטגוריה:כדורגלני פ.ס.וו. איינדהובן
קטגוריה:כדורגלני נאפולי
קטגוריה:כדורגלני נבחרת מקסיקו
קטגוריה:כדורגלני קופה אמריקה 2016
קטגוריה:כדורגלנים מקסיקנים באולימפיאדת ריו דה ז'ניירו (2016)
קטגוריה:כדורגלני גביע הקונפדרציות 2017
קטגוריה:כדורגלני מונדיאל 2018
קטגוריה:כדורגלני גביע הזהב 2021
קטגוריה:כדורגלני מונדיאל 2022
קטגוריה:ספורטאים מקסיקנים בהולנד
קטגוריה:ספורטאים זרים באיטליה
קטגוריה:ספורטאים מקסיקנים בארצות הברית
קטגוריה:מקסיקנים שנולדו ב-1995
פס גלילה

ממוזער|פס גלילה אנוכי (הוריזונטלי) ופס גלילה אופקי (תחתון)
"**פס גלילה**" (scrollbar) במחשבים, הוא הפס שבצד או בתחתית חלונות ודפדפנים, אשר באמצעותו גוללים את הדף למעלה או למטה, ימינה או שמאלה.
ה'גלילה' היא טכניקת אינטראקציה שבה טקסט רציף, תמונות או כל תוכן אחר יכול להיגלל לכיוונים למעלה, למטה, שמאלה או ימינה על תצוגת מחשב, כך שניתן יהיה לצפות בכל התוכן, גם אם ניתן לראות על המסך של המכשיר בבת אחת רק חלק קטן מהתוכן. הפס מציע פתרון לבעיה של ניווט למיקום ידוע או לא ידוע במרחב מידע דו־ממדי. פס הגלילה ידוע גם בשם 'ידית' ב**[[ממשק משתמש גרפי]]** בגרסאותיו הראשונות. הוא נמצא במגוון רחב של מכשירים אלקטרוניים כולל מחשבים, מחשבונים גרפים, טלפונים ניידים, נגני מדיה ניידים. המשתמש מקיים אינטראקציה עם האלמנטים של סרגל הגלילה באמצעות שיטה כלשהי של פעולה ישירה, סרגל הגלילה מתרגם פעולה זו לפקודות גלילה, והמשתמש מקבל משוב באמצעות עדכון חזותי של אלמנטים של סרגל הגלילה ושל תוכן הגלילה.

אף על פי שעיצובי פס הגלילה שונים זה מזה לאורך ההיסטוריה, הם מופיעים בדרך כלל על צד אחד או שניים מאזור הצפייה כשטחים מלבניים ארוכים המכילים סרגל (או אגודל) שניתן לגרור לאורך מסלול מסוים כדי להזיז את גוף המסמך. הוא עשוי להיות ממוקם אנכית, אופקית, או שניהם. תלוי באיזה כיוון התוכן משתרע מעבר לגבולות שלו. שני החצים כלולים לעיתים קרובות על קצה אחד של ה'שוקת' (המקום שבו פס הגלילה עובר) עבור התאמות מדויקות יותר. ל- "שוקת" הזאת יש שמות שונים בסביבות שונות: ב- Mac OS X 10.4 הוא נקרא Scroller, בפלטפורמת ג'אווה הוא נקרא "thumb" או "knob"; אתר מיקרוסופט.נט מתייחס אליו כאל "תיבת גלילה" או "תיבת אגודל" ("scroll box" או "scroll thumb"); בסביבות אחרות זה נקרא elevator" או "quint", "puck", "wiper" או "grip".

## קישורים חיצוניים

קטגוריה:מחשבים
סטיבן וודינגטון

**סטיבן וודינגטון** (באנגלית: **Steven Waddington**; נולד ב-28 בנובמבר 1968) הוא שחקן קולנוע וטלוויזיה אנגלי. הוא מוכר מהופעתו בתפקיד משנה בסרטו של מייקל מאן "המוהיקני האחרון".

## ביוגרפיה
וודינגטון נולד בלידס, בנם הצעיר של פיטר וודינגטון ואווריל סטאבס. הוא למד בבית הספר היסודי לאונס פארק ובבית הספר התיכון אינטייק שבלידס. הוא שיחק בהצגות בית ספר והופיע בהפקות טלוויזיה של Yorkshire Television, בהן "Emmerdale Farm" ו-"Eighteen Desperate Hours". לפעמים הופיע כניצב ולפעמים השתתף בדיאלוג בשורות אחדות. זמן קצר אחר יום הולדתו ה-18 התקבל לבית הספר למשחק "East 15 Acting School" בלוטון שבאסקס.

בקיץ 1989 סיים את הלימודים והצטרף ללהקה השייקספירית המלכותית, בתחילה בסטרטפורד ואחר כך בבארביקן ובסיור הופעות בניוקאסל. וודינגטון לוהק לתפקידו הראשון בקולנוע בסרט "אדוארד השני" בעקבות המלצה שנתן השחקן נייג'ל טרי לבמאי דרק ג'רמן.

וודינגטון כיכב בתפקיד אדוארד השני, מלך אנגליה בסרטו של דרק ג'רמן. ב-2003 גילם את פרסוטאגוס בסרט "בודיקה", ובסדרה "שושלת טיודור" שיחק בתפקיד הדוכס מבקינגהאם. ב-1999 הופיע בסרטו של טים ברטון "סליפי הולו" בתפקיד מר קיליאן. ב-2001 שיחק בתפקיד ראשי בדמות ג'ף בסרטו של סטיב קוגן "שוטר על תנאי".

בטלוויזיה הופיע וודינגטון בסדרת הדרמה של רשת ITV "סימני חיים" לצדה של טמזין אאותווייט, וגילם את דמותו של ריצ'רד הראשון, מלך אנגליה בפרק הסיום בעונה השנייה של הסדרה "רובין הוד". וודינגטון כיכב בתפקיד וילפרד מאייבנהו בהפקה של BBC/A&E משנת 1997 "אייבנהו" המבוססת על הרומן באותו שם מאת וולטר סקוט. וודינגטון גילם שוב את דמותו של ריצ'רד לב הארי ב-2007 בתוכנית הדוקומנטרית "Heroes and Villains: Richard the Lionheart" של רשת ה-BBC ודיסקברי.

מאפריל עד יולי 2010 שיחק וודינגטון בתפקיד מנהל מזנון בית הספר, אדם פליט, בסדרת הדרמה "דרך ווטרלו". הוא השתתף בשני סרטים שוודיים. ב-2008 שיחק בתפקיד ארנו מטורוחה בסרט "Arn – The Knight Templar", וב-2012 הופיע בתפקיד מקאלן בסרט "Agent Hamilton: But Not If It Concerns Your Daughter". עוד ב-2012 השתתף במיני-סדרה "טיטניק" של רשת ITV.

ב-2017 החל וודינגטון לשחק בתפקיד מרשל רדוויק בסדרה "ג'יימסטאון" של רשת Sky1. העונה השנייה של הסדרה עלתה לשידור בפברואר 2018.

ב-2018 סיים את צילומי המותחן הפוליטי "קורסק" המבוסס על הסיפור האמיתי של טביעת הצוללת הרוסית קורסק.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה אנגלים
קטגוריה:אנגלים שנולדו ב-1968
ראובן פלגייר

**ראובן פלגייר** (בספרדית: **Rubén Felgaer**; נולד ב-4 באפריל 1981 בבואנוס איירס) הוא שחמטאי יהודי-ארגנטינאי בדרגת רב-אמן, שזכה באליפות ארגנטינה בשחמט 5 פעמים.

רב-אמן משנת 2002.

נכון לספטמבר 2025, מדורג במקום השלישי בארגנטינה לפי מד כושר.

## הישגים בולטים
* 2000, 2004 - סיים במקום השני באליפות ארגנטינה (אחרי אריאל סורין)
* 2001 - זכה במקום ראשון משותף בתחרות במר דל פלטה וסיים במקום השביעי בתחרות בבואנוס איירס (זכה אנטולי קרפוב)
* 2001, 2007, 2008 ו-2014 - זכה באליפות ארגנטינה.

## מבחר תחרויות בהן השתתף
* אליפות העולם בשחמט 2004 - דורג תחילה במקום 74 והודח בסיבוב השני
* גביע העולם בשחמט 2011 - דורג תחילה במקום ה-99 והודח בסיבוב השני
* גביע העולם בשחמט 2013 - דורג תחילה במקום ה-94 והודח בסיבוב השני.

## ראובן פלגייר ב[[אולימפיאדת השחמט]]
בשנים 2002–2014 השתתף פלגייר ב-7 אולימפיאדות שחמט:

## קישורים חיצוניים

## הערות שוליים

קטגוריה:שחמטאים יהודים ארגנטינאים
קטגוריה:רבי-אמנים יהודים
קטגוריה:אלופי ארגנטינה בשחמט
קטגוריה:ארגנטינאים שנולדו ב-1981
גלית חוגי

**גלית חוגי** (נולדה ב־21 ביולי 1979) היא תסריטאית, סטנדאפיסטית ושדרנית רדיו ישראלית. זוכת פרס האקדמיה הישראלית לטלוויזיה לשנת 2016 על התסריט שכתבה לסדרה האחיות המוצלחות שלי.

## ביוגרפיה
חוגי גדלה בשכונת קריית אליעזר שבחיפה לאם ממוצא רומני ולאב שעלה מבחריין. למדה במגמת תיאטרון בתיכון ויצו חיפה. חוגי סיימה לימודי קולנוע בבית הספר סם שפיגל לקולנוע ולטלוויזיה. לימדה עריכת וידאו בבית ספר תיכון כשלוש שנים. שירתה כמש"קית ת"ש בגדוד תותחנים.

## קריירה
הופעתה הראשונה כסטנדאפיסטית הייתה במועדון אוזן בר בתל אביב, בקבוצת ״ערב הסטנדאפ של תום יער״, שכללה קומיקאים שלא היו מוכרים עד אז לקהל הרחב. היא המשיכה להופיע כחלק מן הקבוצה, ומשהתפרקה הצטרפה לקבוצה ״כל מה שמצחיק בעולם״, מופע סטנדאפ ומערכונים בשיתוף ניב מג'ר, אריאל ויסמן, ירמי שיק בלום ועוד. הקבוצה יצרה גם תוכן מקורי למדיה החברתית. בשנת 2013 יזמה את ערב הסטנדאפ ״המזרחי החדש בתחת שלי״, בנושא המוצא המזרחי, לצד תם אהרון. ב־2016 החלה לכתוב לתוכנית ״גב האומה״, וזמן קצר לאחר מכן החלה להשתתף בפאנל התוכנית.

חוגי כתבה לסדרה ״סימני שאלה״, ששודרה בשנת 2011 בערוץ 2, לסדרה ״גרעינים״ ולתוכנית ״משתגידי״ בערוץ ביפ. היא השתתפה בפינת ״המועדון״ בתוכנית ״היום שהיה״ בהגשת גיא זוהר ובפינה בתוכנית ״היום בלילה״ בהגשת גורי אלפי.

יצרה עם נועה ארנברג את הסדרה ״האחיות המוצלחות שלי״ שעלתה לשידור בשנת 2016 ב־yes. הסדרה זכתה בפרס האקדמיה לטלוויזיה לשנת 2016 לסדרה הקומית הטובה ביותר ובשלושה פרסים נוספים. חוגי וארנברג זכו גם בפרס על התסריט הטוב ביותר בסדרה קומית.

נכון ל-2024 מגישה את תוכנית הבוקר ברדיו תל אביב עם גורי אלפי.

כתבה עם נועה ארנברג את העיבוד הישראלי לסרט ״זרים מושלמים״, שביים ליאור אשכנזי.

באוקטובר 22׳ עלתה ב־yes הסדרה ״מי שמע על חווה ונאווה״, שיצרה עם ארנברג, בבימויו של אלפי. בנובמבר של אותה שנה שיחקה בסדרה ״האחיין שלי בנץ״ בתפקיד סירי, ובדצמבר 2022 החלה להשתתף באופן קבוע בתוכנית האירוח הסאטירית ״מה שתגידו״ של כאן 11 לצידו של גלעד כהנא.

בפברואר 2024 החלה להשתתף בתוכנית הסטנדאפ והמערכונים "מועדון הסטנד-אפ" שמשודרת בכאן 11.

## חיים אישיים
חוגי מתגוררת בתל אביב עם בן זוגה המוזיקאי גל ענר. לזוג שני ילדים.

## פרסים ומועמדויות

## קישורים חיצוניים

* גלית חוגי בפודקאסט "מאחורי כל צחוק" של אלדד שטרית, 1 באפריל 2019
* גלית חוגי באתר Time Out תל אביב
* 
* 
*  גלית חוגי ואחיותיה המוצלחות, בפודקאסט "גיקונומי", 22 במרץ 2017
* 

## הערות שוליים

קטגוריה:סטנדאפיסטיות ישראליות
קטגוריה:סטנדאפיסטים ישראלים
קטגוריה:תסריטאיות ישראליות
קטגוריה:תסריטאים ישראלים
קטגוריה:קומיקאיות ישראליות
קטגוריה:קומיקאים ישראלים
קטגוריה:בוגרות תיכון ויצו לאמנויות/רעות (חיפה)
קטגוריה:בוגרי תיכון ויצו לאמנויות/רעות (חיפה)
קטגוריה:בוגרות בית הספר סם שפיגל לקולנוע ולטלוויזיה
קטגוריה:בוגרי בית הספר סם שפיגל לקולנוע ולטלוויזיה
קטגוריה:שדרניות רדיו ישראליות
קטגוריה:ישראליות שנולדו ב-1979
קטגוריה:ישראלים שנולדו ב-1979
שושי כחלון-כידור

**שוש (שושי) כחלון-כידור** (נולדה ב-4 באוגוסט 1965) היא פוליטיקאית ישראלית שכיהנה כראש עיריית כפר יונה וסגן אלוף במילואים. שימשה מפקדת הגדוד הראשונה בצה"ל וסגנית מפקד "מגל".

## ביוגרפיה
כחלון-כידור גדלה בשכונת מורשה ברמת השרון, במשפחה בת תשעה ילדים. התגייסה לצה"ל בשנת 1984. בין היתר, שימשה מפקדת בסיס הטירוניות במחנה 80, מפקדת בית הספר לקצינות בבה"ד 12 וסגנית מפקד מערך בסיסי הטירונות הכלל צה"ליים (מגל).

עם קבלת ההחלטה על שילוב גברים ונשים בקורס הכשרה לקצונה, הייתה למפקדת הגדוד הראשונה בצה"ל בהכשרת הקצונה.

השתחררה מצה"ל בשנת 2009 בדרגת סגן-אלוף.

לכחלון-כידור תואר ראשון בלימודי המזרח התיכון וארץ ישראל מאוניברסיטת חיפה.

### פוליטיקה מקומית
כחלון-כידור התמודדה לראשות המועצה המקומית כפר יונה בבחירות בשנת 2013. היא קיבלה כ-28% מהקולות והפסידה לראש המועצה הקודם, אפי דרעי. כיהנה בתפקיד ראש האופוזיציה במועצה.

בשנת 2018 התמודדה בשנית לראשות העיר כפר יונה וניצחה את דרעי, אשר כיהן בתפקיד ראש העיר במשך 41, שנים ברוב של כ-47% לעומת 36% שאותם קיבל דרעי.

בשנת 2023 הכריזה על התמודדות בפעם השלישית לראשות העיר כפר יונה. בעקבות מלחמת חרבות ברזל הבחירות נדחו לפברואר 2024, שם הפסידה כידור ליריבה אלברט טייב שזכה ב-60% מקולות הבוחרים.

כחלון-כידור נשואה למוטי כידור ואם לשתי בנות.

## קישורים חיצוניים

* 

קטגוריה:נשים בצה"ל
קטגוריה:קצינות צה"ל בדרגת סגן-אלוף
קטגוריה:ראשי עיריית כפר יונה
קטגוריה:בוגרות אוניברסיטת חיפה
קטגוריה:בוגרי אוניברסיטת חיפה
קטגוריה:נשים בראשות עיריות בישראל
קטגוריה:ישראליות שנולדו ב-1965
קטגוריה:ישראלים שנולדו ב-1965